Kauja par Techno House

Kauja par Techno House (; ), zināms arī kā "Krievijas karavīrs pret durvīm" (), ir medija Yeshiva World News žurnālista Mošes Švarca izdomāts interneta mīms, kura pamatā ir incidents Krievijas—Ukrainas kara laikā. Incidents bija saistīts ar neveiksmīgu Krievijas bruņoto spēku karavīra mēģinājumu ielauzties elektronikas preču veikalā Hersonā, Ukrainā.

Starp dramatiskajiem un brutālajiem Krievijas iebrukuma Ukrainā attēliem un video, ar savu humoru izcēlās incidenta video, kas kļuva populārs visā pasaulē.

 Priekšvēsture 
Krievijas karaspēks iebruka Ukrainā 2022. gada 24. februārī, daudzas no Krievijas bruņoto spēku vienībām iesaistījās kaujās ar Ukrainas spēkiem un ieņēma dzīvojamos rajonus. Kauju laikā Hersonā Krievijas karaspēks iegāja pilsētā Hersonas ofensīvas ietvaros. Tomēr daudzi pamanīja, ka Krievijas karavīriem bija vāji apgādāti ar resursiem, un tāpēc viņi bieži ielauzās ukraiņu apdzīvotajās ēkās, lai zagtu pārtiku un citus resursus. Daudzi Krievijas jauniesauktie karavīri šķita dezorientēti un nezināja, kāpēc viņi tur atrodas.

Video redzamais veikals Techno House ir elektronikas preču mazumtirdzniecības veikals.

Veikals Techno House atrodas Hersonā, Ušakova prospektā 79, kas ir pilsētas centrālais prospekts. Lai gan faktiski veikals atrodas Ušakova prospekta un Kazaku alejas stūrī, veikala ieeja ir vērsta pret Kazaku aleju, tāpēc faktiski incidents notika un tika iemūžināts video Kazaku alejā.

 Incidents 
Mīms par incidentu kļuva slavens iebrukuma sestajā dienā, kad krievu karavīrs, šķietami, apšauda veikala ēku Hersonā. Karavīrs, šķiet, bez redzama iemesla šāva uz ēkas durvīm, lai gan komentāri pēc incidenta liecināja, ka viņš, iespējams, mēģināja nolaupīt audioiekārtas. Tā kā nav redzama iemesla, kāpēc karavīrs šāva uz durvīm, cīņa, šķiet, notiek starp krievu karavīru un durvīm. Video noslēgumā viņš galu galā aiziet, šķietami padevies. Liela daļa humora, kas saistīts ar šo mīmu, ir par Krievijas karaspēkā esošo bezcerību iebrūkot Ukrainā. Karā iesaistītajiem Krievijas karavīriem bija slikta loģistika, bruņutehnikas kolonnām beidzās degviela un tās tika pamestas, kā arī karavīri tika atstāti bez pārtikas.

Incidenta laikā krievu karavīrs ar triecienšauteni šāva pa durvīm, mēģinot ielauzties. Viņam neizdevās, karavīrs mēģināja atvērt durvis ar ieroča laidni, bet arī tas neizdevās. Pēc tam krievs mēģināja ar roku izsist stiklu, bet viņam neizdevās to izsist. Visbeidzot okupants mēģina paraustīt rokturi, lai to atvērtu, bet rokturis nepakustas. Galu galā karavīrs padodas. Incidents notika 2022. gada 2. martā. Sākotnējo neskaidrību par to, vai karavīrs pārstāv Ukrainas vai Krievijas spēkus, atrisināja interneta lietotāji, kuri ievēroja, ka karavīrs valkāja baltu rokas apsēju, un citas viņa uniformas detaļas ļāva identificēt viņu kā Krievijas karavīru.

 Mīms 
Mīms internetā kļuva ļoti populārs, un tika publicēti daudzi komentāri un raksti, par mīmā attēlotajiem notikumiem. Mūsdienu brutālā urbānā kara ideja, kas reducēta līdz cīņai kurā karavīrs, pat ar jaudīgiem ieročiem nevar atvērt elektronikas preču mazumtirdzniecības veikala durvis, daudziem interneta lietotājiem sagādāja lielu jautrību. Oriģinālo mīmu Twitter ievietoja Yeshiva World News reportieris Moše Švarcs. Oriģinālā videoklipa nosaukums bija "Krievs pret durvīm". Tas kļuva ļoti populārs 2022. gada 2. martā, ātri iegūstot 1,2 miljonus skatījumu.

 Vikipēdijas raksts 
Saistībā ar mīma atspoguļojumu plašsaziņas līdzekļos bieži tika atzīmēts, ka incidentam ir savs Vikipēdijas raksts. Vikipēdijas lapa tika plaši atspoguļota rakstos. Tas ietvēra arī sākotnējās Vikipēdijas lapas apspriešanu par incidentu/mīmu, kurā notikums tika izsmiets, izmantojot Vikipēdijas infokasti, kas parasti tiek izmantota tikai rakstos par īstām kaujām. Īpaši daudzos mediju rakstos bija iekļauti infokastes ekrānuzņēmumi ar īsu informāciju par kauju. Infokastē konflikta puses tika nosauktas par "krievu karavīru" un "veikala durvīm", un kaujas rezultāts tika definēts kā "beznosacījumu durvju uzvara". Tika arī atzīmēts, ka Krievijas puses zaudējumi bija munīcija un lepnums. Humoristiskais saturs vēlāk tika dzēsts no Vikipēdijas.

 Atsauces 

Kategorija:Interneta fenomeni
Kategorija:Hersonas apgabals
Kategorija:Krievijas 2022. gada iebrukums Ukrainā